Paring dalêm gangsa Ingkang Sinuhun Kangjêng Sultan. Ing bab paring dalêm gangsa Ingkang Sinuhun Kangjêng Sultan ing Ngayogya dhatêng têtiyang boyongan ing Lampung, sampun kêlampahan. Ing kala punika ingkang kautus ingkang Bupati ing Bantool sakalihan, wêdana tuwin asistèn wêdana. Golongan tiyang boyongan ingkang kaparingan punika têtiyang ing Sukadana, lumantar saking residhèn ing Lampung. Kala wontên ing Lampung dipun tampi ing panjênênganipun residhèn piyambak, saha lajêng mubêng-mubêng mriksani kawontênanipun papan paboyongan tuwin sanès-sanèsipun.